
Стремежът към изобразяване на триизмерното пространство върху двуизмерна плоскост е неотменима част от развитието на изобразителното изкуство. Много творци са работили, експериментирали и търсили решение на този проблем. Закономерностите открити от тях, позволяват създаването на система от знания, която дава възможност за убедително пресъздаване на пространството. Изучаването на Перспектива е неотменна част от обучението по изобразително изкуство в неговите разновидности. В два семестъра се изучават основните закони на линейната перспектива, хвърлени сенки при различни видове осветление и отражения в огледални повърхности.

ОЦЕНЯВАНЕ

Семестриален изпит в края на 1-ви и 2-ри семестър. Изпит по зададен чертеж. Демонстриране на умения за конструиране на перспективни планове и решаване на поставена задача. 
